Publication: Magyar Közlöny
Issue: MK-2007-87 (Year: 2007, Number: 87)
Era: 2004-2010
Section: 36/1992. (VI. 10.) AB határozat, ABH 1992, 207.
Paragraph Index: 558

j) pontja alapján történõ adományozása (a kitüntetésadományozás folyamata) a jelenleg hatályos szabályozás alapján több mozzanatra (szakaszra) bontható: – javaslatok gyûjtése a kitüntetésre érdemes személyekrõl, – szakmai döntés a kitüntetendõk körérõl és eljuttatása a javaslattételre jogosult személyhez, – döntés arról, hogy e személyek közül kik kerüljenek kitüntetésre elõterjesztésre a köztársasági elnök elé, – az elõterjesztés aláírása és visszajuttatása az elõterjesztõhöz, – a köztársasági elnök döntésének ellenjegyzése, – a kitüntetés átadása az azt kísérõ szokásrend betartása mellett. 3.2. Az Alkotmánybíróság – a rendelkezõ részben foglaltak szerint – az Alkotmány 30/A. § (1) bekezdés j) pontjában foglalt „adományoz” kifejezést akként értelmezi, hogy az állami kitüntetés adományozásának érvényességi feltétele a kitüntetésre vonatkozó elõterjesztés köztársasági elnök részérõl történõ aláírása. A köztársasági elnök elé kerülõ kitüntetési elõterjesztések törvényessége feletti ellenõrzés az államfõ Alkotmányból fakadó „általános kötelezettsége”, ebbõl következõen megilleti az a jog, hogy az elõterjesztést formai (törvényességi) szempontból megvizsgálja, és esetleges kétségeit jelezze az elõterjesztõ felé. Az Alkotmánybíróság értelmezése szerint – a jelenleg hatályos szabályozás alapján – a köztársasági elnököt valódi (érdemi) döntési jogkör illeti meg a kitüntetés-adományozási eljárás során, ám e döntési jogköre nem korlátlan. A kitüntetés-adományozás döntési folyamatában a köztársasági elnök jogkörének egyik korlátját az jelenti, hogy a kitüntetettek személyi körére más (a miniszterelnök vagy a miniszter) tesz elõterjesztést. A másik korlátot maga az Alkotmány állítja fel, amikor a 30/A. § (2) bekezdésében a köztársasági elnök kitüntetés-adományozási jogkörét ellenjegyzéshez köti. Az Alkotmány 30/A. § (1) bekezdésének j) pontjában foglalt alkotmányi rendelkezés által felhívott törvényi szabályozás, valamint a kitüntetés-adományozás kialakult gyakorlata alapján az állami kitüntetés adományozása során a személyi elõterjesztés joga nem illeti meg a köztársasági elnököt, döntési joga nem terjed ki arra, hogy az elõterjesztésben meg nem nevezett személy számára kitüntetést adományozzon. Az ellenjegyzõ ellenjegyzése – eljárási értelemben – behatárolja a köztársasági elnök kitüntetés-adományozási jogkörét, biztosítva azt, hogy az ellenjegyzés megtagadásával megakadályozható legyen a köztársasági elnök részérõl az elõterjesztésben nem szereplõ személy számára történõ kitüntetés-adományozás.

Source: https://magyarkozlony.hu/hivatalos-lapok/21a765f325dbbd4749c4a2b308f7876745217987/dokumentumok/db26a4b6b9bfe2527f3b564a51e81f0f0b5faedb/letoltes